ประกาศกระทรวงมหาดไทยประกาศกระทรวงมหาดไทยเรื่องกำหนดบริเวณห้ามก่อสร้าง ดัดแปลง หรือเปลี่ยนการใช้อาคารบางชนิดหรือบางประเภทในพื้นที่บางสวนในท้องที่เขตลาดกระบังเขตประเวศกรุงเทพมหานคร และอำเภอบางพลี กิ่งอำเภอบางเสาธงอำเภอบางพลีจังหวัดสมุทรปราการ อาศัยอำนาจตามความในมาตรา๑๓แห่งพระราชบัญญัติควบคุมอาคาร พ.ศ.๒๕๒๒อันเป็นพระราชบัญญัติที่มีบทบัญญัติบางประการเกี่ยวกับการจำกัดสิทธิและเสรีภาพของบุคคลซึ่งมาตรา ๒๙ ประกอบกับมาตรา ๓๑ มาตรา ๓๕ มาตรา ๔๘ และมาตรา ๕๐ของรัฐธรรมนูญแห่งราชอาณาจักรไทย บัญญัติให้กระทำได้โดยอาศัยอำนาจตามบทบัญญัติแห่งกฎหมายรัฐมนตรีว่าการกระทรวงมหาดไทยโดยคำแนะนำของอธิบดีกรมโยธาธิการและผังเมืองจึงออกประกาศไว้ดังต่อไปนี้ข้อ ๑ ในประกาศกระทรวงมหาดไทยนี้บริเวณที่๑ หมายความว่าพื้นที่ที่วัดจากแนวเขตที่ดินสนามบินสุวรรณภูมิออกไป โดยด้านเหนือจดเส้นขนานระยะ๓๐๐ เมตรกับเขตถนนอ่อนนุช-ลาดกระบังฟากเหนือ ด้านตะวันออกจดเส้นขนานระยะ ๓๐๐ เมตร กับแนวเขตที่ดินสนามบินสุวรรณภูมิฟากตะวันออก ด้านใต้จดเส้นขนานระยะ ๓๐๐ เมตรกับแนวเขตที่ดินสนามบินสุวรรณภูมิฟากใต้ ด้านตะวันตก จดเส้นขนานระยะ ๓๐๐ เมตร กับเขตทางหลวงแผ่นดินหมายเลข๓๒๕๖ (ถนนกิ่งแก้ว)ฟากตะวันตกบริเวณที่ ๒ หมายความว่าพื้นที่ที่วัดจากบริเวณที่ ๑ ออกไป โดยด้านเหนือจดเส้นขนานระยะ ๓๐๐ เมตรกับเขตทางหลวงพิเศษหมายเลข ๗ (ถนนมอเตอร์เวย์) ฟากเหนือด้านตะวันออก ด้านใต้และด้านตะวันตก จดเส้นขนานระยะ ๗๐๐ เมตรกับแนวเขตบริเวณที่ ๑บริเวณที่ ๓ หมายความว่าพื้นที่ที่วัดจากบริเวณที่ ๒ ออกไป โดยด้านเหนือจดเส้นขนานระยะ ๑,๕๐๐เมตร กับเขตทางหลวงพิเศษหมายเลข ๗ (ถนนมอเตอร์เวย์) ฟากเหนือด้านตะวันออกจดเส้นตรงที่ต่อจากจุดตัดของแนวเขตบริเวณที่ ๓ด้านเหนือกับทางรถไฟสายตะวันออกไปทางทิศใต้จนบรรจบกับจุดซึ่งอยู่ห่างจากถนนวัดศรีวารีน้อย-อ่อนนุชบรรจบกับทางหลวงแผ่นดินหมายเลข ๓๔ (ถนนบางนา-ตราด)ไปทางทิศตะวันออก เป็นระยะ ๓๐๐ เมตร ด้านใต้จดเส้นขนานระยะ ๓๐๐ เมตรกับเขตทางหลวงแผ่นดินหมายเลข ๓๔ (ถนนบางนา-ตราด)ฟากใต้ด้านตะวันตกจดเส้นขนานระยะ ๓๐๐ เมตร กับเขตถนนวงแหวนรอบนอก (ด้านตะวันออก)ฟากตะวันตกทั้งนี้ตามแผนที่ท้ายประกาศกระทรวงมหาดไทยนี้ข้อ ๒ให้กำหนดพื้นที่บางส่วนในท้องที่เขตลาดกระบัง เขตประเวศกรุงเทพมหานครและอำเภอบางพลี กิ่งอำเภอบางเสาธง อำเภอบางพลี จังหวัดสมุทรปราการเป็นบริเวณห้ามก่อสร้างอาคารบางชนิดและประเภท ดังต่อไปนี้(ก) ภายในบริเวณที่๑ ห้ามก่อสร้างอาคาร ดังต่อไปนี้(๑) ห้องแถวหรือตึกแถว(๒) ตลาดตามกฎหมายว่าด้วยการสาธารณสุข(๓) โรงมหรสพตามกฎหมายว่าด้วยการควบคุมอาคาร(๔) โรงแรมตามกฎหมายว่าด้วยโรงแรม(๕) สถานบริหารตามกฎหมายว่าด้วยสถานบริการ(๖) ฌาปนสถานตามกฎหมายว่าด้วยการควบคุมสุสานและฌาปนสถาน(๗) โรงซ่อมสร้าง หรือบริการยวดยานที่ขับเคลื่อนด้วยเครื่องยนต์ทุกชนิด(๘) สถานที่เลี้ยงสัตว์ทุกชนิดที่มีพื้นที่ทุกชั้นในหลังเดียวกันหรือหลายหลังรวมกันเกิน ๒๐ ตารางเมตร(๙) อาคารที่มีความสูงเกิน๑๒ เมตร(๑๐) คลังสินค้าที่มีพื้นที่เกิน๒๐๐ เมตร(๑๑) อาคารที่มีพื้นที่รวมกันทุกชั้นในหลังเดียวกันหรือหลายหลังรวมกันเกิน๑,๐๐๐ ตารางเมตร(๑๒) โรงงานที่ใช้เครื่องจักรที่มีกำลังรวมตั้งแต่ห้าแรงม้าหรือเทียบเท่าขึ้นไปหรือใช้คนงานตั้งแต่เจ็ดคนขึ้นไปตามกฎหมายว่าด้วยโรงงาน(๑๓) สถานที่ที่ใช้ในการเก็บน้ำมันเชื้อเพลิงเพื่อจำหน่ายที่ต้องขออนุญาตตามกฎหมายว่าด้วยการควบคุมน้ำมันเชื้อเพลิงเว้นแต่เป็นสถานีบริการน้ำมันเชื้อเพลิง(๑๔) สถานที่บรรจุก๊าซสถานที่เก็บก๊าซ และห้องบรรจุก๊าซ ตามกฎหมายว่าด้วยการบรรจุก๊าซปิโตรเลียมเหลว แต่ไม่หมายความรวมถึงสถานีบริการร้านจำหน่ายก๊าซ สถานที่ใช้ก๊าซ และสถานที่จำหน่ายอาหารที่ใช้ก๊าซ(๑๕) ป้ายหรือสิ่งที่สร้างขึ้นสำหรับติดหรือตั้งป้ายทุกชนิดเว้นแต่ป้ายบอกชื่อสถานที่ที่มีความสูงไม่เกิน ๑๒ เมตร จากระดับพื้นดิน(๑๖) อาคารพาณิชยกรรมประเภทค้าปลีกค้าส่ง(ข) ภายในบริเวณที่๒ ห้ามก่อสร้างอาคาร ดังต่อไปนี้(๑) อาคารตาม(ก) (๓) (๖)(๘) (๑๐) (๑๑) (๑๒)(๑๓) (๑๔) และ (๑๖)(๒) อาคารที่มีความสูงเกิน๑๘ เมตร(๓) ป้ายหรือสิ่งที่สร้างขึ้นสำหรับติดหรือตั้งป้ายทุกชนิดเว้นแต่ป้ายบอกชื่อสถานที่ที่มีความสูงไม่เกิน ๑๘ เมตร จากระดับพื้นดิน(ค) ภายในบริเวณที่๓ ห้ามก่อสร้างอาคาร ดังต่อไปนี้(๑) อาคารตาม(ก) (๘) (๑๐)(๑๒) (๑๔) และ (๑๖)(๒) อาคารที่มีความสูงเกิน๒๓ เมตรการวัดความสูงให้วัดจากระดับพื้นดินถึงส่วนที่สูงที่สุดของอาคารข้อ ๓ ภายในบริเวณพื้นที่ที่กำหนดตามข้อ ๒ห้ามบุคคลใดดัดแปลงหรือเปลี่ยนการใช้อาคารใดๆให้เป็นอาคารชนิดหรือประเภทที่มีลักษณะต้องห้ามตามที่กำหนดในข้อ ๒ข้อ ๔ประกาศกระทรวงมหาดไทยนี้มิให้ใช้บังคับแก่การก่อสร้างดัดแปลงหรือเปลี่ยนการใช้อาคารที่ตั้งอยู่ภายในพื้นที่ดินของนิคมอุตสาหกรรมอัญธานีตามผังแม่บทที่การนิคมอุตสาหกรรมแห่งประเทศไทยให้ความเห็นชอบ จำนวน ๘๐๐ ไร่และโครงการก่อสร้างสถานีบริการน้ำมันอากาศยานของบริษัทบริการเชื้อเพลิงการบินกรุงเทพจำกัด (มหาชน) ในที่ดินจำนวน ๖๓ ไร่ ๒ งาน๒๐ ตารางวาข้อ ๕ประกาศกระทรวงมหาดไทยนี้มิให้ใช้บังคับแก่อาคารที่มีอยู่แล้วในพื้นที่ที่กำหนดไว้ตามข้อ๒ก่อนหรือในวันที่ประกาศกระทรวงมหาดไทยนี้ใช้บังคับแต่ห้ามดัดแปลงหรือเปลี่ยนการใช้อาคารดังกล่าวให้เป็นอาคารชนิดหรือประเภทที่มีลักษณะต้องห้ามตามที่กำหนดในข้อ ๒ข้อ ๖ประกาศกระทรวงมหาดไทยนี้มิให้ใช้บังคับแก่อาคารที่ได้รับอนุญาตหรือใบรับแจ้งการก่อสร้างดัดแปลงหรือเปลี่ยนการใช้ตามกฎหมายว่าด้วยการควบคุมอาคารหรือที่ได้รับอนุญาตตามกฎหมายเฉพาะว่าด้วยกิจการนั้นก่อนวันที่ประกาศกระทรวงมหาดไทยนี้ใช้บังคับและยังก่อสร้าง ดัดแปลง หรือเปลี่ยนการใช้ไม่แล้วเสร็จแต่จะขอเปลี่ยนแปลงการอนุญาตหรือการแจ้งให้เป็นการขัดต่อประกาศกระทรวงมหาดไทยนี้ไม่ได้ข้อ๗[๑] ประกาศกระทรวงมหาดไทยนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปประกาศณ วันที่ ๑๗ ธันวาคม พ.ศ. ๒๕๔๖ประมวล รุจนเสรีรัฐมนตรีช่วยว่าการฯปฏิบัติราชการแทนรัฐมนตรีว่าการกระทรวงมหาดไทยแผนที่ท้ายประกาศกระทรวงมหาดไทยเรื่อง กำหนดบริเวณห้ามก่อสร้างดัดแปลง หรือเปลี่ยนการใช้อาคารบางชนิดหรือบางประเภทในพื้นที่บางส่วนในท้องที่เขตลาดกระบังเขตประเวศ กรุงเทพมหานครและอำเภอบางพลีกิ่งอำเภอบางเสาธง อำเภอบางพลี จังหวัดสมุทรปราการ [ดูข้อมูลจากภาพกฎหมาย]ญาณี/พิมพ์๒๔มีนาคม ๒๕๔๖ทรงยศ/ศุภสรณ์/ตรวจ๒๘เมษายน ๒๕๔๗A+B[๑]รก.๒๕๔๖/พ๑๔๗ง/๑๒/๒๕ ธันวาคม ๒๕๔๖